Official Journal L 024 , 31/01/1996 P. 0034 - 0035



ROZHODNUTIE KOMISIE z 29. januára 1996, ktorým sa menia a dopĺňajú rozhodnutia 94/187/ES, 94/309/ES, 94/344/ES, 94/446/ES, 95/341/ES a 95/343/ES, ktorými sa stanovujú požiadavky na zdravotný stav zvierat a certifikácie pre dovoz určitých výrobkov a ktorým sa mení a dopĺňa rozhodnutie 95/340/ES, ktorým sa vytvára predbežný zoznam tretích krajín, z ktorých členské štáty povoľujú dovoz mlieka a mliečnych výrobkov (Text s významom pre EHP) (96/106/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/118/EHS zo 17. decembra 1992, ktorou sa ustanovujú požiadavky na zdravotný stav zvierat a ľudí, riadiace obchod v spoločenstve a dovozy výrobkov do spoločenstva, ktoré nepodliehajú daným požiadavkám stanoveným v špecifických pravidlách spoločenstva uvedených v prílohe A (I) k smernici 89/662/EHS a, pokiaľ ide o patogény, k smernici 90/425/EHS1, naposledy zmenenú a doplnenú rozhodnutím Komisie 96/103/ES2, a najmä na jej článok 10 odsek 2 c), so zreteľom na smernicu Rady 92/46/EHS zo 16. júna 1992, ktorou sa ustanovujú hygienické predpisy pre výrobu a uvádzanie na trh surového mlieka, tepelne ošetreného mlieka a výrobkov na báze mlieka3, naposledy zmenenú a doplnenú Aktom o pristúpení Rakúska, Fínska a Švédska, a najmä na jej články 23 (2) a (3), keďže rozhodnutia Komisie 94/187/ES4, 94/309/ES5, 94/344/ES6 a 94/446/ES7, naposledy zmenené a doplnené rozhodnutím 95/230/ES8, v uvedenom poradí ustanovujú podmienky zdravotného stavu zvierat a veterinárne certifikáty na dovoz čriev zvierat, niektorých krmív pre spoločenské zvieratá a žuvačiek pre spoločenské zvieratá, obsahujúce nízko rizikové materiály, spracovanú živočíšnu bielkovinu vrátane výrobkov obsahujúcich túto bielkovinu určenú na živočíšnu spotrebu a kostí a výrobkov z kostí, rohov a výrobkov z rohov, paznechtov a kopýt a výrobkov z paznechtov a kopýt na ďalšie spracovanie neurčené na ľudskú spotrebu z tretích krajín; keďže rozhodnutie 95/230/ES zmenilo a doplnilo tieto rozhodnutia zabezpečiac ich uplatňovanie od 2. februára 1996; keďže rozhodnutie Komisie 95/340/ES9 vytvára predbežný zoznam tretích krajín, z ktorých členské štáty povoľujú dovoz mlieka a výrobkov na báze mlieka; keďže rozhodnutie Komisie 95/341/ES10 ustanovuje požiadavky na zdravotný stav zvierat a veterinárne certifikáty pre dovoz mlieka a výrobkov na báze mlieka neurčených na ľudskú spotrebu; keďže rozhodnutie Komisie 95/343/ES11 stanovuje požiadavky na zdravotný stav zvierat a veterinárne certifikáty na dovoz mlieka a výrobkov na báze mlieka určených na ľudskú spotrebu; keďže dňom uplatňovania týchto rozhodnutí je 2. február 1996; keďže sa zdá, že tretie krajiny nebudú schopné do tohto dátumu plniť nové dovozné podmienky; keďže s cieľom vyhnúť sa narušeniu obchodu je potrebné dátum uplatňovania týchto rozhodnutí odložiť; keďže rozhodnutia 94/187/ES, 94/309/ES, 94/344/ES, 94/446/ES, 95/340/ES, 95/341/ES a 95/343/ES sa musia podľa toho zmeniť a doplniť; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V článku 2 rozhodnutia 94/187/ES sa dátum 2. február 1996 nahrádza dátumom 1. január 1997. Článok 2 V článku 2 rozhodnutia 94/309/ES sa dátum 2. február 1996 nahrádza dátumom 1. január 1997. Článok 3 V článku 2 rozhodnutia 94/344/ES sa dátum 2. február 1996 nahrádza dátumom 1. január 1997. Článok 4 V článku 4 rozhodnutia 94/446/ES sa dátum 2. február 1996 nahrádza dátumom 1. január 1997. Článok 5 V článku 5 rozhodnutia 95/340/ES sa dátum 2. február 1996 nahrádza dátumom 1. máj 1996. Článok 6 V článku 3 rozhodnutia 95/341/ES sa dátum 2. február 1996 nahrádza dátumom 1. máj 1996. Článok 7 V článku 8 rozhodnutia 94/343/ES sa dátum 2. február 1996 nahrádza dátumom 1. január 1997. Článok 8 Toto rozhodnutie je adresované členským štátom. V Bruseli 29. januára 1996 Za Komisiu Franz FISCHLER člen Komisie 1 Ú. v. ES L 62, 15.3.1993, s. 49. 2 Ú. v. ES L 24, 31.1.1996, s. 28. 3 Ú. v. ES L 268, 14.9.1992, s. 1. 4 Ú. v. ES L 89, 6.4.1994, s. 18. 5 Ú. v. ES L 137, 1.6.1994, s. 62. 6 Ú. v. ES L 154, 21.6.1994, s. 45. 7 Ú. v. ES L 183, 19.7.1994, s. 46. 8Ú. v. ES L 154, 5.7.1995, s. 19. 9 Ú. v. ES L 200, 24.8.1995, s. 38. 10Ú. v. ES L 200, 24.8.1995, s. 42. 11 Ú. v. ES L 200, 24.8.1995, s. 52.